Michael Ende

**Michael Ende** (født 1929, død 1995) var en tysk forfatter, særlig kjent for fantasybarnebøkene *[[Momo, eller Kampen om tiden]]* (1973) og  *[[Den uendelige historie]]* (1979), som begge er filmet. 

## Biografi
Han var sønn av den surrealistiske maleren Edgar Ende og Luise Bartholomä; moren arbeidet i en gullsmedforretning. Oppveksten var i et bohempreget kunstnermiljø med farens kolleger. Boka *Speilet i speilet* (1984) er omtalt som «en indre dialog med faren», og inneholder også et utvalg av farens bilder.

Han begynte på skuespillerutdanning i München i 1948, og fikk etterhvert små roller på teatre i Nord-Tyskland. Fra 1954 var han også filmkritiker for Bayerischer Rundfunk, og begynte å skrive små bidrag til politiske/litterære cabaretforestillinger. I 1956 førte en krise til at han forlot teatret, og begynte å arbeide med sin første bok, *[[Jim Knapp og Lukas lokomotivfører|Jim Knapp]]*. Boka begynte som en venns bestilling av en bildeboktekst, men vokste etterhvert slik at det opprinnelige manuset ble delt i to, og utkom som to bøker om Jim Knapp i 1960 og 1962. Manuset var refusert av mer enn ti forlag før det ble utgitt. 

Ende giftet seg i 1964 med skuespillerkollegaen Ingeborg Hoffman i 1964; paret bosatte seg etterhvert i Italia. Etter at Ingeborg Ende døde i 1985 bosatte han seg i München igjen, hvor han i 1989 giftet seg med sin japanske oversetter Mariko Sato. 

## Forfatterskap
Ende var inspirert av den tyske romantikkens kunsteventyr (som E.T.A. Hoffmann), av antroposofien og Rudolf Steiner, og av okkulte fenomen; og også av Novalis. Budskapet i bøkene kan oppsummeres som «en åndelighet som setter det indre mennesket fremst», noe som «appellerer til mennesker i teknikkens tidsalder».

Endes skrivestil behandler kompliserte tema i en bevisst enkel stil. Samtidig har bøkene, med hyppig dialog, også noe av teateret ved seg. *[[Momo, eller Kampen om tiden|Momo]]* utspiller seg da også delvis i et amfiteater. *Momo* er en kritikk av tidsånden, og en oppfordring til å prioritere på en annen måte, mer lyttende og nærværende. Boka ble filmet i 1986 og 2001. Ende illustrerte boka selv.

Den originale utgaven av *[[Den uendelige historie]]* (1979) var trykt med tekst i to farger – rødt og grønt, for å markere forskjellen mellom den realistiske verden og fantasiverdenen Fantasia. I den realistiske rammefortellingen i boka rømmer hovedpersonen Bastian Balthazar Bux (11 år) fra noen bøller, og gjemmer seg i et antikvariat. I antikvariatet finner Bastian boka «Den uendelige historie», som han begynner å lese i. Boka handler om landet Fantasia og hendelser der. Etter hvert trekkes Bastian inn i fiksjonsfortellingen. Ende var skuffet over filmen *[[Den uendelige historien]]* (1984); han mente at den var en forflatet og trivialisert versjon av boka.

I bildeboka *Ofelias skyggeteater* (1988) lar han en aldrende suffløse få spille hovedrolle for første gang i livets siste fase. Ende «løfter på Jungs vis fram skyggen som veiviser til de skapende kreftene i mennesket.»

## Bibliografi
* *Jim Knopf und Lukas der Lokomotivführer*, 1960 (*[[Jim Knapp og Lukas lokomotivfører]]*, 1989)
* *Jim Knopf und die Wilde 13*, 1962 (*Jim Knapp og De ville 13*, 1989)
* *Die Spielverderber*, 1967
* *Das Schnurpsenbuch*, 1969
* *Tranquilla Trampeltreu die beharrliche Schildkröte*, 1972
* *Momo*, 1973 (*[[Momo, eller Kampen om tiden]]*, 1986)
* *Das kleine Lumpenkasperle*, 1978 (*Den vesle filledokka*, 1997)
* *Das Traumfresserchen*, 1978 (*Drømmeslukeren*, 1978)
* *Lirum Larum Willi Warum*, 1978 (*Nysgjerrigpeter*, 1996; norske utgave i 1995, som en del av *Trylleskolen og andre eventyr*)
* *Die unendliche Geschichte*, 1979 (*[[Den uendelige historie]]*, 1983)
* *Der Lindwurm und der Schmetterling oder Der seltsame Tausch*, 1981 (*Mildeklo og Klaprefot, eller Byttehandelen*, 1994)
* *Das Gauklermärchen*, 1982. Operalibretto
* *Die Schattennähmaschine*, 1982
* *Der Goggolori*, 1984. Operalibretto
* *Filemon Faltenreich*, 1984
* *Norbert Nackendick*, 1984 (*Norbert Nesegrev, eller Det nakne neshornet*, 1995)
* *Der Spiegel im Spiegel. Ein Labyrinth*, 1984 (*Speilet i speilet: en labyrint*, 1987). For voksne
* *Die Archäologie der Dunkelheit, Gespräche über Kunst und das Werk des Malers Edgar Ende*, 1985. For voksne
* *Trödelmarkt der Träume. Mitternachtslieder und leise Balladen*, 1986
* *Die Jagd nach dem Schlarg. Variationen in [[Lewis Carroll]]s gleichnamigem Nonsensgedicht*, 1987. Operalibretto
* *Ophelias Schattentheater*, 1988 (*Ofelias skyggeteater*, 1988)
* *Der satanarchäolügenialkohöllische Wunschpunsch*, 1989 (*[[Trylledrikken]]*, 1990)
* *Die Geschichte von der Schüssel und vom Löffel*, 1990 (*Historien om øsa og suppeterrinen*, 1997)
* *Lenchens Geheimnis*, 1991
* *Das Gefängnis der Freiheit*, 1992 (*[[Frihetens fengsel]]*, Damm, 1994). For voksne
* *Der lange Weg nach Santa Cruz*, 1992 (*Den lange veien til Santa Cruz*, 1993)
* *Der Rattenfänger*, 1993. Operalibretto
* *Der Teddy und die Tiere*, 1993
* *Die Vollmondlegende*, 1993. . For voksne
* *Michael Endes Zettelkasten. Skizzen und Notizen*, 1994
* *Die Zauberschule und andere Geschichten*, 1994 (*Trylleskolen og andre eventyr*, 1995)
* *Der Niemandsgarten. Aus dem Nachlass*, 1998. For voksne. Posthum
* *Die Zauberschule im Wünschelreich*, 1999. Posthum. 
* *Vom Wunsch aller Wünsche und andere Geschichten*, 1999. Posthum
* *Die Rüpelschule*, 2002 (*Rampeskolen*, 2002). Posthum
## Priser
* 1961 Deutscher Jugendliteraturpreis for *Jim Knapp og Lukas lokomotivfører*
* 1967 Hugo-Jacobi-Preis
* 1974 Deutscher Jugendliteraturpreis for *Momo*
* 1979 Buxtehuder Bulle für *Den uendelige historie*
* 1980 Großer Preis der Deutschen Akademie für Kinder- und Jugendliteratur e.V. Volkach
* 1980 Wilhelm-Hauff-Preis for *Den uendelige historie*
* 1981 Internationaler Janusz-Korczak-Literaturpreis for *Den uendelige historie*
* 1982 Lorenzo il Magnifico-Preis der Accademia Internazionale Medicea (AIM)
* 1983 Sølvgriffelen (Nederland) for *Den uendelige historie*
* 1989 Forbundsrepublikken Tysklands fortjenstorden
* 1990 La vache qui lit (Østerrike) for *Trylledrikken*
* 1996 Kurd-Laßwitz-Preis for *Den lange veien til Santa Cruz*
## Filmatiseringer
* Fire dukkefilmer med Jim Knapp 1961, 1962, 1977 og 1978
* *[[Den uendelige historien]]*, 1984
* *[[Momo (film)|Momo]]*, 1986
* *[[Den uendelige historien II]]* (1990) 
* *[[The NeverEnding Story III]]* (1994).

## Referanser



## Eksterne lenker
* 
*